Pinewood Studios

Pinewood Studios je britské filmové a televízne štúdio nachádzajúce sa v dedine Iver v Anglicku. Rozprestiera sa približne 18 míľ (29 km) západne od centra Londýna. Súčasťou areálu je 21 natáčacích hál ako aj 007 Stage, ktoré s plochou necelých 5000 m² je jednou z najväčších filmových hál na svete. Prvé zmienky o štúdiách siahajú do roku 1934. História Charles Boot, obchodník s filmovými ambíciami, kúpil v roku 1934 Heatherden Hall. Ako prvé boli na mieste postavené nakrúcacie budovy A – E; otvorené v roku 1936. V roku 1957 boli uvedené do prevádzky ďalšie dve menšie haly (F a G). V priebehu druhej polovice 20. storočia a začiatkom 21. storočia sa v štúdiách nakrúcali stovky filmov vrátane série James Bond či Indiana Jones. 007 Stage Obrovská filmová hala bola postavená v roku 1976 pre film Špión, ktorý ma miloval. Po dokončení mala rozmery 336 stôp (102 m) na 160 (48 m) stôp a bola to najväčšia filmová hala na svete. Mala tiež jednu z najväčších vnútorných nádrží – s rozmermi 297 stôp na 72 stôp a hĺbkou takmer deväť stôp. Napriek tomu že scéna nebola odhlučnená, tak sa v nej často zaznamenávali dialógy. Táto hala bola značne zničená požiarom v júni 1984 a znovu otvorená v januári 1985 s niekoľkými zmenami v jej dizajne pre nakrúcanie filmu Vyhliadka na smrť. Galéria Referencie Iné projekty Commons ponúka multimediálne súbory na tému Pinewood Studios Externé odkazy Oficiálny web